經數: 一八三三

經名: 成唯識論演□卷第三末

頁數: 八八一

上	欄

據自身凡聖前後. 或約他自凡聖相熏. 有

何所以爲斯難耶答由本計識二念不俱

無相應義. 1初三大乘破熏習不成. 故未計

類前後二識而類是一. 類是一故前識熏類.

能熏所熏無不俱失. 能所依別. 亦得名爲

能所熏二. 2文類離識而無別體. 亦得名爲

以前熏後. 故無性論第二云. 若言依止種

類句義. 六種轉識或二刹那同一識類. 由異

品故有相熏習. 非一切者釋曰. 前後識

別能所熏異名爲異品. 又謂□次前後相熏

不說一切. 云非一切問但識熏類何得

云互答假實能所形待名互. 亦如世言

父子相生. 又類旣一後識熏時亦得名爲熏

前念也. 如前熏後識義意同也或可彼

許類識相熏同此論說. 不爾云何名爲互

耶. 旣許前後多識雖異而類是同. 故前熏後

前凡後聖類同識異. 何不同彼前熏後耶

問若爾但可難自前後. 如何難令異身相

熏答自識前後異類同得相熏. 他身類亦

同. 故難更熏習. 故無性論云. 阿羅漢心不

出識類. 彼亦應是不善所熏. 與此同也

疏. 以彼本計至是此本意者. 此3斷意云前

後識異而識類同識類受熏. 識名根法餘

之根法同識根法亦得名爲識類同也. 此

之類法應互相熏. 同彼前後識之類也問

前後俱識同類可熏. 餘之根法非識同類.

何得例熏答類者相似. 識有根法. 餘根

法似. 旣似於識何非識類. 識類旣同. 何不

相熏

中	欄

疏. 或應意根成造色性等者. 按彼論第二

云. 謂眼等根淸淨色性. 皆根種類之所隨逐

意根亦應成造色性. 根義等故問類同分

收卽行蘊攝. 何故難意令成造色答且

五根類假實別論法同分攝. 攝假從實色界

所收. 識類亦爾. 論據攝假隨實門明. 亦無

有失. 而難意云. 兩心前後異識同類. 一俱

識蘊. 色心二法殊根同類. 一俱色蘊. 若言

色心別不得同造色. 亦可心色殊根類不

應等. 廣破如餘

疏. 後無記可爾者. 此設許也. 無記中容容前

4重後. 理實不然. 熏習俱時不得前後. 後

無記者非皆第八. 故知設許

論. 亦不應執色心展轉互爲種生者. 如五十

一廣□彼計. 具如前引

論. 依似比量等者. 如疏樞要義燈具明

問如佛法者對聲論師立聲無常. 聲有法

宗不爲其過. 眞性有爲旣是有法. 何故疏等

判爲過耶. 以有法中不言空故答如數

論師對佛法者說我是思. 雖佛法中許有

假我. 彼不分別. 意談思我故所別過. 此類

亦然. 故有法失若爾聲宗亦不分別對聲

常宗. 應所別過答5比爾言聲. 立敵皆許.

眞性有爲道理差互. 立敵乃別. 故有法失. 不

同聲宗. 准掌珍論有廣紛諍. 如因明□

論. 外道至成大邪見者. 有義若言此破彼

救令同外道者. 自宗依他亦非實有. 二失

旣同如何偏責. 故今別解. 外道毁謗但言非

實不爲全無非大邪見. 汝今說無成大邪

下	欄

見. 釋成大邪見不是破救也

詳曰. 實言唯屬常寂之法可如所判. 若因

招果道理非謬名之爲實. 自宗依他何不

名實. 卽次下云趣生體者謂要實有. 此趣

生體豈非依他. 聖敎說實處非一也. 由斯

破救道理無違. 又若無救. 如何論云外道

毁謗亦不謂全無. 亦言亦誰. 故知疏解深

得奧旨

論. 若一切法至菩提資糧者. 問按掌珍論

云. 依世俗福智資糧二種不無依他亦有.

今難無彼豈不失宗答爲二釋. 一難非

實不責其無. 卽次論云不謂全無但執

非實. 故知彼宗世俗雖有而非實也. 不爾

便有他隨一過. 二就勝義. 本被資糧極歸

眞諦. 眞諦卽無. 資糧何用

疏. 及攝論第二至第三中義者. 無性攝論第

二卷中廣明熏習. 熏習之中而辨染淨由心

卷也又明安立第八識相略有三種. 一

者自相. 二者因相. 三者果相. 果相等中亦明

雜染淸淨由心. 如下抄引. 故此不具

論. 彼命根等無此事故者. 等等眼等根. 眼等

根斷有宗正義不許更續. 何以明之答

按大婆沙論一百五十云. 問若天眼現前時.

生得眼爲斷不. 若斷者云何不說異熟生色

斷已後續. 若不斷者二俱見色何不錯亂.

答應言不斷. 以異熟色斷已更不續故. 有

說天眼起時生得眼斷. 斷有二種. 一暫時 斷.

二究竟斷. 暫時斷者可續. 竟斷者不續.

故無有過. 有說生得天眼互相續生未曾

經數: 一八三三

經名: 成唯識論演□卷第三末

頁數: 八八二

上	欄

空故不可謂斷. 有說彼時生得眼斷亦無

有過. 亦有異熟色斷已而續故. 云何知然.

如契經說. 一切施王自挑兩目施婆羅門.

由勝思願令眼平復. 又如經說. 惡行爾時

以竭地羅鉤挑善行眼. 亦由勝思故還得

眼根. 施設論說. 地獄有山壓□有情令身

體破壞. 於後不久諸根復生. 諸地獄中此類

非一. 故知異熟色斷已更續1詳曰如是說

者. 起天眼時生得不滅. 異熟色斷亦無續

義. 問前所引事當云何通. 答實未挑眼. 其

事云何. 謂佛昔日爲菩薩時. 曾作國王名

一切施. 能滿一切來心者意. 天上人中此名

流布. 時天帝釋卽往驗之知其施意. 便自化

作婆羅門身. 來詣王前□願2二言. 願常

尊勝. 王言梵志來何所心. 答言我正須王

眼. 王以四3實爲眼施之. 彼不肯受言. 我

須王眼何用此爲. 王聞此已便擧兩手欲

自挑眼. 帝釋知王施心決定便止王言. 欲

何所心. 王言唯諸如來應正等覺是我所心.

帝釋聞已便復本形讚歎王言. 眞是菩薩

不久定得無上菩提. 作是言已忽然不現.

故彼爾時實未挑眼. 又彼所引善惡行經. 諸

地獄等有餘種子. 不爾斷已更不生故釋

云. 此說種子. 如第九十說. 卽彼云. 若地獄

中解諸支節. 乃至□爛亦有身根. 有說爾時

亦有眼等. 異熟斷已更不續故. 有說眼等斷

已更續. 業所引故趣法爾故. 身根必無斷已

更續. 是諸色根所依止故. 有餘師說諸地獄

中雖解支節爲百千分. 而諸分內皆有身

中	欄

根諸分中間相連續故. 如碎杜仲及藕根

莖. 亦如破4瓜Ｃ不相離. 若相離者身根亦

無. 非一有情有二身故. 而世現見諸蟲身

爲多分已猶動行者. 風力所轉. 非有身根

釋云. 此當評家種子也. 若依經部. 異熟

色法斷已更續. 今依大乘. 諸異熟色雖斷

已續. 若離諸根更不執受. 亦名不續. 然根

斷已後從種生亦名爲續. 施王等事理無違

也然於地獄傳有二說. 一云一切地獄眼

等諸根必無斷義. 相續受苦無間斷故. 二

云無間地獄諸根不斷. 六識明利苦相續故.

餘地獄中亦有間斷. 隨斷隨生. 契經說故. 有

義雖未見文後說應勝詳曰. 旣無文判

前何卽劣. 由斯取捨當隨意樂

論. 又在定中等者. 按瑜伽論五十一云. 謂

如理思至定及散總有六位. 具如疏引. 其

行相者思量安立非安立諦. 正思惟者名

如理思. 外道等類耶思度者名不如理思. 諸

任運緣及無心位名不思惟. 若簡擇心名爲

推心. 定散二位義可知也. 此論但四. 廣略

異爾. 與彼相攝思之可悟

論. 理有衆多身生起者. 此身受者卽定等中

是第八識所緣觸境. 是後身識所取本質. 如

疏所明. 復有說云. 入定等位有五識身身

受生起證有第八. 謂以第八變本質觸. 身

識依彼起影像觸. 若無本質影像亦無. 云

何在定5將有身識. 明受彼境勞適事成.

有義斷云. 疏釋爲正. 令身勞損非影像故.

餘時亦有影像相. 故於一切位應皆可說

下	欄

詳曰. 餘釋及斷理皆有餘. 豈無心後身識

起時無覺勞適. 若爾云何唯約定中有識

而說. 五識理得因緣變收. 影像之觸云何無

用. 若言五識是分別變. 便違正理. 如前具

辨

疏. 身所受故非謂受數者. 勞適等觸是身所

受. 所受名受. 非能受受

疏. 此簡起異熟心至無同喩者. 若不言餘

簡異熟心. 而但說云非佛有情應起異熟.

此便相扶. 他亦有起異熟心故. 又由不簡

餘異熟心. 便在宗中不可取宗而以爲喩.

故闕喩失

疏. 不爾便有所立不成等. 若也不致許言爾

者. 論主喩有自所立過. 以自不許六種轉

識眞異熟故

疏. 彼說無故無俱不成者. 彼小乘者不許第

八. 第八旣無便無喩體. 由無喩依二立便

無. 名無俱不成

論. 非異熟法趣生雜亂等者. 簡色心心所.

具辨如燈問招三塗業起必人中. 此之業

惑而屬何趣. 若屬於人豈可人業招三惡

耶. 若屬三塗感三塗業分別惑發. 彼無分

別何得屬彼答相傳兩釋. 一云旣人等中

造惡趣業而感彼報. 能招業惑故屬於人.

以三惡趣無分別故二云雖於人趣起

彼惑業. 惑業還屬所招報趣. 不可異趣業

惑招異趣果. 而言惡趣無分別惑據不現

說. 不障成就詳曰. 二皆有理. 且依後釋.

如於人中起上界業業屬上故. 又人中業

經數: 一八三三

經名: 成唯識論演□卷第三末

頁數: 八八三

上	欄

爲彼遠緣亦應無失. 如因欲善得上定

故. 若依前釋闕定異因

疏. 異熟色中有九處除聲者. 以他不許聲

爲異熟. 今簡共許. 所以除聲

疏. 然此雖復說不共因者. 卽□因也. 生得善

等無名不共

疏. 亦說共等者. 卽遍無雜. 生得善等自他皆

有名爲共也

疏. 有體通上亦有故者. 其實有因通前所說

非異熟等及異熟色五識業感. 故今不擧

論. 亦非界攝非有漏故者. 問趣生有漏以證

第八. 界非無漏何不將明第八識有. 答界

雖有漏. 然通三性及情非情. 故不可以

證於有情異熟識也

疏. 五根在自身者. 顯自五根是自八相第八

執受

疏. 非已相分他身五根依等者. 此明他身五

根及依. 不是自己第八相分自八不執

疏. 薩婆多非過未者. 在過未世不名執受

名非過未. 不說過未而無體故名非過

未. 故俱舍云. 十八界中九無執受. 謂七心界

聲界法界. 所餘九界各通二種. 謂眼等根

住現在世名有執受. 過去未來名無執受.

色香味觸住現在世不離五根名有執

受. 若住現在非不離根. 過去未來名無

執受. 如在身內除與根合髮毛爪齒大小

便利□唾血等. 及在身外1故地水等中色

香味觸. 雖復現在而無執受正理論云.

有餘師說不離根聲2五有執受問住無

中	欄

心位現在五根何名執受答執受類故亦

名執受若爾過未應名執受此難不

然現在五根容有發識名有執受. 過未不

然又解現根識不起時名無執受. 依現

發識說有執受. 不言現在唯執受故. 如定

道戒能造大種. 雖不離身亦是現在. 而無

執受. 五根亦爾前師釋3方. 定道大種在

定卽有. 出定卽無. 名無執受. 五根相續與

彼不同疏依前義. 有斷後勝詳曰. 旣

未明文二皆有理. 任意取之

疏. 縱第七識亦現緣起者. 此釋伏難. 難4方.

若任運生卽能執受第七應爾. 故此文生. 由

第七識有覆無記非先業引. 故現緣生不名

能執

論. 唯異熟心至無如是義者. 按瑜伽論五

十一中. 由五因故顯能執受是阿賴耶. 疏

雖已引然與本文多小有異. 乍披難辨故

重引之. 論云謂阿賴耶識先世所造業行

爲因. 眼等轉識於現在世衆緣爲因. 如說

根及境界作意力故諸轉識生. 乃至廣說

是名初因又六識身有善不善等性可得

是第二因又六識身無覆無記異熟所攝

類不可得是第三因又六識身各別依轉.

於彼彼依彼彼識轉. 卽彼所依應有執受餘

無執受不應道理. 設許執受亦不應理.

識遠離故是第四因又所依止應成數

數執受過失. 所以者何. 由彼眼識於一時

轉一時不轉餘識亦爾是第五因

論. 此言意顯至執受等者. 問前正執具此簡

下	欄

言濫何但有三答具如疏燈. 有義簡濫

文中應先標難. 謂外難云. 若唯異熟能執受

者. 諸佛報身應無執受. 無異熟故. 故答如

論. 但三義者前顯執受有漏根故. 故五義

簡. 今顯執受無漏根身故但說三. 佛淨第

八非業所引. 是善性故無初二因. 若依疏

說. 此但應言眼等轉識無如是義. 何須重

擧. 一類等三與燈所說大意相似. 然少有

異. 思可知也

論. 非諸色根等者. 對破二宗具如疏明. 有

義疏說色根. 正破經部本計色根亦能持種

及受熏故. 不相應行別說命根及衆同分.

正破一切有部. 經部無別不相應故今解

不然. 經部色根雖能持種. 旣無所緣. 理不

應是能執受故. 一切有宗但說色根及根

依處是有執受. 命根同分非能所受. 亦不

說是能執受故. 故今別說色根非執. 遮破

經部. 不相應行. 遮薩婆多又解此文通

遮二部. 但非正破. 皆無有失詳曰. 疏中

但云破經有部而無正言. 此乃加言妄出

過也. 又設言正. 理亦何爽. 由經部師許色

根等持種受熏故. 色根等對彼名正. 不言

他許色根執受對之名正. 有部准此. 又言

通遮亦爲不可. 不相應行持種之事二部無

差. 何假雙遮. 無義而言恐繁翰墨

疏. 身□□者. □猶5作也. □猶合也

疏. 此喩有失至非能持識故者. 問喩何失耶

答所立不成. 依論量云. 異熟識者是宗有

法. 可立爲持壽煖識是法. 猶如壽煖而

經數: 一八三三

經名: 成唯識論演□卷第三末

頁數: 八八四

上	欄

是其喩. 因法可知. 壽煖喩上無彼可持壽

煖識法. 以彼壽煖而體不是持壽煖識

故成其過. 故疏釋云以壽煖非持壽煖

識故

疏. 我前所言至以煖爲理者. 我前若言轉識

不遍而不能持. 汝可擧煖不遍爲例. 但

說轉識間斷不持. 何得以煖不遍爲例

疏. 此亦不然至及非無漏者. 外質意云. 若識

壽煖俱能持故. 難識同餘不通三性及於

無漏. 亦應壽煖俱能持故. 煖同於壽煖不

是煖. 煖雖能持不同於壽. 而得名煖. 識

雖能持不同餘二. 而通三性及於無漏

疏此意不然至例成失者. 此解意云. 前難意

者不可無漏能持有漏. 餘二能持有漏之

法. 旣是有漏識應同彼. 難三性意義亦同

前. 豈可以將三性等難. 乘難壽等一切

1合同

疏. 若無持者卽便失壞者. 種若無彼現識持

之. 卽便失壞

疏. 心□昧闇劣性者. 有義此位無心如何闇

劣. 解云. 卽於前位身心□昧故至後念心

等不行. 此2說所因非無心位. 然此立因

應云身心極□昧故. 不爾不定. 有心睡眠

亦[&FFFF]#昧故詳曰. 非無其義. 然對有心明

勝之位. 無心名闇劣. 劣謂無力不生現故.

如呼日沒名爲闇者. 復爽何理. 若言後念

方無心者. 喩闕能立. 文中旣云極悶絶時.

極言通上. 文巧便也. 不煩更置

疏. 此文可然言無餘故者. 此唯識文望第一

中	欄

釋理可然也言無餘者釋可然理. 卽此

論云. 謂生死時顯無轉識而有疏本云

宗無餘. 宗字誤也. 合是言字

疏. 卽以此文證有第六者. 此對法論以無記

心命終之文而爲證也或可. 卽以此所引

經而爲證也. 經云生死必住散心. 散心之

言而目第六. 若不爾者第八元有. 何勞更

說. 前說爲本. 順疏文也. 若別爲釋後亦無

違

疏. 次難陀等至譽美方今者. 此擧信彼[&FFFF]#昧

因人. 對上諸賢故云次也

疏. 無識之以□等者. 此乃生下大乘異說信

彼之人或難陀等下總明是信大乘異

說. 前釋爲正

疏. 無心別起至必應爾故者. 親疏合說不離

三因. 如聞敎等緣於塵等. 卽疏依三. 親可

知也

疏. 若彼伏言至無散意者. 此救意云. 卽第八

識受彼生已不起散意已次第六卽起定

心. 定心旣有復意得生

疏. 或生得善引生方起者. 問此生得善豈非

思等. 何須別說答生得因3修. 思等加行

何得同也. 又寬狹別. 生得善心通於三界.

思等不遍

疏. 卽以汝因還復破汝者. 彼言意識行緣

難了. 今者取彼難了之義. 破彼所執. 而非

意識

論. 應知卽是此第八識等者. 無著攝論三因

破之. 此論但一故. 彼論第三云. 又卽與彼

下	欄

和合之識是意識性不應道理. 依染汚故.

時無斷故. 意識所緣不可得故無性釋云.

依染汚者由立宗門. 顯與彼法自相相違.

謂共決定故有三釋. 一云依染汚者而是4宗

法. 今以爲因與彼小乘意識宗法. 作法自

相相違過也. 二云大乘立和合識非是5意

爲宗法門. 小乘所立是意識性爲法自相. 依

染汚因違彼自相. 三云依染汚等實是因門.

爲宗門者. 由論主立初和合識依染汚示

彼外人. 外人卽許更不立因. 以此所立依

染汚宗門. 與彼外人作是意識宗法自相

相違之過. 依正道理初和合識有法宗上有

二種法. 一依染汚. 二非意識. 有染汚處必

有非意宗法性隨. 外人雖許初和合識□

依染汚. 然和合識卽是意識. 猶如聲上有所

作因. 無常宗隨卽與聲上常宗之法自相相

違問若依染汚爲宗中法立量云何. 答

量云. 初和合識定依染汚. 由能執持名色

等故. 猶如命根. 由此依彼染汚之言. 6於

望論主自立卽宗. 若望破他卽是因也

問破他云何答量云. 初和合識非是意識.

依染汚故. 猶如命根詳曰. 第二理勝. 以

本論云又卽與彼和合之識是意識性不應

道理依染汚故故知依染但名爲因. 是意

識性不應理者乃是宗法. 然釋於文. 語猶

未備. 故今釋云. 由前兩家立於宗法. 顯知

染汚與敵宗法自相相違. 何以爾者. 夫相違

因與宗相違法作因也. 若也不見二之別

宗. 因望於何名相違也. 由此故說由立宗

經數: 一八三三

經名: 成唯識論演□卷第三末

頁數: 八八五

上	欄

言. 又相違因立敵共許. 不爾其因卽隨一攝.

爲簡隨一言共決定. 故本論云. 識□邏藍

更相和合若卽意識. 此牒他宗. 又云若此和

合識是一切種識. 卽是阿賴耶識. 此卽破他

自立宗也. 故知無性言立宗門. 不說染汚

是宗法也. 又無性云. 如是結生相續時識於

一切處種類時分皆依染汚. 卽中有攝後

心爲依. 此所依心生有爲境. 於一切處種

類時分是染汚故. 能依之識非是意識. 由

此越於意識法故. 或有說言. 與四煩惱□

相應心名染汚依. 釋曰. 初受生時與□邏

藍和合之識. 於三界處四生種類三世時

分皆依染汚. 言中有等此出所依染汚之

體問生無色界旣無中有以何爲依

答此中且據故色者說. 若生無色以命終

心俱生我愛爲遠所依. 由此染因越彼所

立意識宗法. 以彼意識非一切處種類時

分皆依染汚. 餘師之義文可知也問二師

何意致此不同答無間俱有二依不同. 各

隨取一問旣是異類. 何名無間答望

護法宗卽爲不可. 餘師無違. 如下自釋

時無斷者. 無性釋云. 由異熟性時無間斷.

由此亦是遮是意識性. 釋曰不但前因遮

其意識此亦是遮. 若是意識時有間斷. 初和

合識卽不如是. 若初之識有間斷者. 後時

若起應名更生. 廣如下引意識所緣不

可得知者. 無性釋云. 此義重增遮意識

因. 若是意識決定可得自所緣境. 謂可了知.

如中有位最後意識. 已相續心所緣境界不

中	欄

可了知. 故非意識. 釋曰. 染汚因初. 無斷第

二. 是第一增. 故不可知是第二增故名重增.

初和合位若是意識. 自所緣境卽令了知. 旣

不可知. 明知彼位識非是1意. 論文示法. 思

可知也詳曰. 觀論本釋. 量無明文. 所以

疏主斷前二因但直責也. 古德以彼命根

爲喩而立其量. 量如前辨. 喩旣論無. 不假

爲量. 又自第八亦不得成. 他量破云. 初生

時識. 非是第八. 依染汚故. 猶如命根. 彼此

旣同. 何能遣過. 由此故知直責爲善或

可. 作量論示方隅. 略不言喩. 我宗命根不

定異八. 汝命根喩所立不成. 由斯作量理

亦應通. 義旣多途任情取捨. 時無斷因亦

可以彼命根爲喩

疏. 又此所依是種子識等者. 無著攝論云. 設

和合識卽是意識. 爲此和合意識卽是一切

種子識. 爲依止此識所生餘意識是一切

種子識. 若此和合識是一切種子識. 卽是阿

賴耶識. 汝以異名立爲意識

論. 又將死時等者. 按無著攝論云. 又將沒

時造善造惡. 或下或上所依漸冷. 無性釋

云. 若造善者卽於其身下分漸冷. 若造惡

者與此相違. 天親釋云. 以造善者必定上昇.

若造惡者必定下墜. 釋曰. 表造善惡生上

下趣. 所以冷觸上下有異問瑜伽論云. 識

初託處卽名2完心. 卽從此處最後捨命. 何

乃不同答有二釋. 一云外相冷觸下上不

同. 識於心處與其上下一時頓捨. 二云若

造善者從下漸捨至*完心藏後從上捨. 造

下	欄

惡□善. 由此*完心實最後捨. 上下據彼

捨命前相. 理亦無違問衆生未然. 三界經

云. 人臨終時將生地獄神識從足出. 生畜

生者從膝出. 墜餓鬼者從腹出. 生人者從

心出. 生天者從眼出. 作聖人者從頂出.

與瑜伽等何故差異答有說經約皮膚外

相. 攝論就膚. 瑜伽心藏最後捨故詳曰. 准

何得知經依外相. 論觸上下外亦不無. 如

何攝論唯就膚內. 又經言心何異瑜伽所說

心藏斷唯皮外. 故知所會難可憑准. 今復

釋云. 經約聖凡勝劣有別分云捨相. 理實

心處最後捨也. 不據皮膚內外差異. 三相下

捨. 二相從上. 一正捨處. 同瑜伽等上下漸

等. 但是經論開合有別. 義不違也

論. 遍寄身中等者. 傳有兩解. 一云顯第六

識相續遍依. 非如第八□. 相續言應在初

說. 語法3故. 二云此擧賴耶行相返顯第六

無是行相. 故不可依冷觸漸起. 有義遮轉

識中總有六因. 第六因中餘德兩釋前解

爲正. 破本疏云. 逢境卽緣是第五因. 逢依

卽止是第四因. 離四五因如何別說詳

曰. 若解四五與第六同. 可如所責. 釋旣

有差. 義乃不同. 別說何咎. 設同四五. 前別

後總. 釋結不同. 復亦何失. 若准餘釋不約

依境. 更據何理云4績遍依. 若據根境與

疏何殊. 愛憎斯異

疏. 七日後身識等生者. 問五七日已方名具

根. 已前無根如何有識答五七日去五根

皆具. 已前未具得有身根. 故七日後得有

經數: 一八三三

經名: 成唯識論演□卷第四本

頁數: 八八六

上	欄

身識. 不言七日已後諸識悉皆具也

疏. 齊識退還至皆此中攝者. 齊識退還具如

義燈. 復有異同如法華攝釋不斷壞等.

按無性攝論第三云. 又如經說. 阿難陀. 或

男或女. 識若斷壞滅者. 名色得增長廣大

不. 不也. 世尊如是等此若欲離阿賴耶識.

理不可成. 釋曰. 旣云識壞名色不增. 明爲

緣識必相續也. 相續識者卽我賴耶. 此等文

義今第七證. 義皆攝之

成唯識論演□卷第三1(末終)

成唯識論演□卷第四2本

沙門智周撰

疏. 外道○曰愚者亦解等者. 問如來說法離

於四非. 外道聞經云何起謗答大士行化

多益. 是徒雖有少輕得利者廣. 由是如來

四非稱離又彼外道初雖暫謗. 畢竟乘此

以爲出要. 先損後益. 正合化宜. 是以動靜

無非佛事

疏. 六十六云攝食由諸句者. 按彼論云. 問

若有段物亦是食耶. 設是食者亦段物耶. 答

如其所應當作四句. 或有段物而非是食.

謂諸段物不能長養諸根大種. 或有是食

而非段物. 謂若有觸意思及識. 能令諸根

大種長養. 或有是食亦是段物. 謂諸段物能

令諸根大種長養. 或非段物亦非是食. 謂

若有觸意思及識. 不能長養諸根大種. 如

中	欄

是所餘觸乃至識隨其所應皆作四句

疏. 六十六說名爲觸食者. 爲境能生四中觸

食. 因從果稱名觸食也. 若准有宗. 初未

變壞亦得名食. 除飢渴故. 故婆沙云. 食

於二時能爲食事俱得名食. 一初食時能

除飢渴. 二消化已資根及大有義大乘

理實初食能除飢渴亦得名食. 義同有

宗. 瑜伽對法且說勝食云變壞時名爲食

也詳曰. 理雖可爾明敎難違. 故瑜伽云.

若諸段物於呑咽時令心歡喜諸根悅豫.

當於爾時不名段食但名觸食. 若受用已

安隱消變增長喜樂. 於消變時乃名段食.

若有熟變不能長養諸根安樂. 彼雖熟變

不名段食. 若諸段物於呑咽時不生歡喜.

亦不能令諸根悅豫. 當於爾時都不名

食. 文旣鄭重而簡略之. 何得會云就勝且

說. 又瑜伽等望長諸根資益變壞方名爲

食. 暫除飢渴. 未益諸根變壞消化食義

焉在. 由斯理故不爲之取問欲香味觸

得有段食. 色界觸有. 彼立段食答按俱

舍論. 三界分別十八界云. 色界所繫唯十四

種. 除香味境及鼻舌識. 除香味者段食性

故. 離段食欲方得生彼. 除鼻舌識無所

緣故. 若爾觸界於彼應無如香味境段食

性故. 彼所有觸非段食性. 若爾香味類亦

應然. 香味離段食無別受用. 觸有別用.

持根衣等. 彼離食欲. 香味無用. 有根衣

等故觸非無. 由斯色界雖有觸塵無段

食. 餘廣問答如章及燈

下	欄

論. 由此色處非段食者. 又俱舍論第十亦釋

色非食云. 色亦可成段別飮□. 何緣非食.

此不能益自所對根解脫者故. 夫名食者

必先資益自根大種後乃及餘. 飮□色時

於自根大尙不爲益. 肉能及餘. 由彼諸

根境各別故. 有時見色生喜樂者緣色觸

生. 是食非色. 又不還者及阿羅漢解脫食

貪. 雖見種種上妙飮食而無益故. 由此色

處不名爲食又傳經部而有兩釋. 一云除

聲四塵爲體. 以聲虛疏無資用故. 二云但

用三塵爲體. 色聲變時無資用故問聲

及根等皆不名食. 何獨簡色答可段飮□

有資益者名之爲食. 色可段□有濫簡

之. 聲體虛疏. 意等無段. 根是所資. 無飮□

義. 無濫不簡

論. 三意思食希望爲相者. 問思者造作正因

等相. 云何今說爲希望耶答如燈辨

有義兩釋. 初解同燈. 第二釋云. 由相應法

令思於境起行希望. 若爾心等與欲等俱.

心亦應由相應之法希望爲相答心等因

思希望無失. 如是心等與受等俱. 起領納

等皆不違理. 心等皆容起多行故. 然自相

行正行非餘. 故依正行心等無雜詳曰.

理恐未然. 瑜伽此論皆云心等所緣等同不

同行相. 故此論云心與心所同所依根. 所

緣相似. 行相各別. 了別領納等作用各異故.

亦不可言據自相說. 如所緣相相分各別

卽說相似. 行相有同何卽不說. 敎旣無憑

臆斷難准. 可從初釋

經數: 一八三三

經名: 成唯識論演□卷第四本

頁數: 八八七

上	欄

疏. 五十七說令識增盛者. 具如燈引. 故此

不重

疏. 又彼通等流等者. 別有四食章門廣明

論. 此四能持有情身命等者. 又按婆沙百二

十九云. 食是何義. 受有義. 續有義. 持有

義. 生有義. 養有義. 增有義. 與此大同

論. 觸意思食至隨識有無者. 有義但應說

依六識有無. 七八二識旣非共有. 今對他

宗陳共許義. 故不應言隨七八也詳

曰. 觀前文勢. 明自宗致無對他意. 依七

八識辨隨自言1想亦何咎. 若言前文□對

於他故除七八. 辨識食體亦應但六. 如何

卽云第八爲體. 由此定委前文是自對七

八言. 理無爽矣

疏. 雖現在者至得成正因者. 釋伏難也. 難

云. 若非現在卽非是食. 豈諸現在卽皆是

食. 現在卽是食量因故. 故此答生. 思可解

也

論. 亦不可執至有漏種故者. 正釋如疏. 復助

釋云. 他救意云. 卽無漏識持有漏種. 卽以

所持漏種爲食. 斯亦何過. 故牒破云. 無漏

旣不持有漏種. 有漏種無食亦不立. 若不

爾者. 前已難彼無漏非食. 何煩此難. 義無

別故. 若言約彼持種有別爲後難者. 豈唯

望於持種名食. 故知彼取漏種爲食. 設彼

本宗不立斯義. 假□彼計. 彼轉計之理俱

無爽問無漏違漏. 不許無漏持有漏種.

漏違無漏. 應因第八不持無漏答現無

漏法正破有漏故. 不得以無漏持漏. 無

中	欄

漏法種旣非能治. 故因本識持無漏種

論. 身語心行等者. 問定心語寂. 二行可無.

云何而無身行息耶答依毘婆沙論二十

六云. 有四緣故身行方轉. 一謂入出息所

依身. 二風道通. 謂口鼻等. 三毛孔開. 四依

息地粗心現前. 於四緣中若隨闕一身行

不轉. 如生欲界□刺藍□部談閉2戶鍵

南四位之中. 但有第四粗心現前. 無前三

事故息不轉. □羅奢□等位根形具足. 四事

具故方有息轉. 如生欲界及下三定入無

心定及無色定. 雖有前三無有第四故息

不轉. 入第四定雖有前二. 然無後二. 息

亦不轉. 又入出息依粗心轉. 第四靜慮已

上諸地. 心極微細故息不轉又順正理云.

入第四定身無毛孔. 以彼等持極淳厚故.

引第四定大種遍身. 卽由此緣尊者世友

說. 入彼定身毛孔合. 入漏無漏定皆如是

若生第四定起下三定及欲界心. 雖有

第一第二及第四緣. 闕第三緣故息不轉.

起自地心及無色心□無心定. 雖有初二

無後二事故息不轉. 若生無色四事俱無

故息不轉. 所以滅定身行亦無. 准大乘義

身行不轉. 更同有宗. 亦應無失

疏. 然欲出經同法爲例等者. 而壽不滅亦不

離煖. 此是同法. 擧此爲喩而例識體在

定令有. 心行等者文同來爾

疏. 成業論至如彼論等者. 下滅定中疏已引

訖. 此故不重

疏. 應是重生者. 死而復生

下	欄

論. 諸定皆無五識身故者. 問此因豈非自隨

一過. 下許定中耳聞聲故答今隨他宗.

下依自義. 以小乘者定聞聲. 又疏作量

有義破云. 疏說此因依悶絶等有不定

者. 此義不然. 立宗若云應一切定皆名無

心定. 悶經等位非無心定. 可說前因有不

定過. 宗法之中旣無定字故無不定詳

曰. 直觀言陳似如所斥. 若尋意許疏旨精

遠. 謂定無心. 非定無心. 而是差別. 因不言

定. 卽悶絶等. 因於彼轉. 與意許宗便成不

定. 因致定言斯過方遣. 故義然也

疏. 今應助難至名爲心行滅者. 此難意云. 定

云無心及心行滅. 無心卽據五名無心. 心

行滅言亦應但約五識相應受想等說

又云然有心所至滅言等故者. 重成難意.

以彼二家心行滅言皆據第六不依五識.

故知滅識不約五言

論. 或此位至非第六識者. 有義疏所作量有

自語過. 故但應言滅定位識非第六識

詳曰. 疏旣云汝. 明簡斯失. 不爾汝言復何

所用. 下第四量雖亦破之. 亦同此釋問

他亦以此壽煖爲喩. 難大乘宗滅定第八

應非是識. 自旣有違何責他過答我壽

煖識不卽不離. 應非識宗於壽等喩而不

轉也. 不可相例

疏. 彼亦自說自位無識行相等者. 雖有識

體但無行相. 以微細故. 長連讀之. 若不

爾者他許定中而有識故. 何得說云自位

無識

經數: 一八三三

經名: 成唯識論演□卷第四本

頁數: 八八八

上	欄

疏. 於靜慮無色修行勝故者. 習此等定. 受想

等法有勝功用

論. 若無心所至離心所故者. 有說無餘涅槃

爲喩. 彼宗滅定旣許有心. 餘無心位亦應

爾故. 故成業云. 諸無心位亦有心耶. 應如

一類經爲量者所許細心彼位猶有. 故不

應以悶絶爲喩有義若爾因成不定. 悶

絶等位心所無故. 故應合成. 滅盡等位應

無意識. 無大地心所故. 如眼等識不行位

中. 或無餘依亦得爲喩. 或死屍等爲喩亦

得詳曰. 前數破無細意識. 已悶絶等喩亦

何有失. 又破無餘喩有不定理如所明.

若以眼等識不行位而爲喩者. 理亦不定.

獨意識轉亦是眼等不行位故. 今取屍喩

成諸無心位第六無. 雖餘無心非是所諍.

爲止不定爲宗無失

疏. 如無表色非有質□者. 此救意云. 質□名

爲色無表無□尙名色. 心法雖相應. 縱不

相應亦心法. 若不相應卽非心. 應無質

□卽非色

疏. 然除眠悶絶者. 以薩婆多不許眠等無

心位攝對共許者所以除之

疏. 以無所厭故至心王猶在者. 衆釋此文

明除眠悶之所以故. 今釋不爾. 但辨無想

等無心也言以無所厭故者. 擧彼由

無所厭心所顯心亦無言有所厭心所

心便不滅者. □成於前無所厭所心滅所

以言非不厭故心王猶在者. 釋外伏難.

外伏難云. 心所是所厭彼位可言無. 心王旣

中	欄

非厭. 彼處應猶在. 故乃釋云. 非是不厭卽

令其在. 以心所無故隨同滅

論. 心雜染故等者. 雖維摩經亦有此文. 今

引阿含. 以維摩經非共許故

疏. 言心染故有情染等如瑜伽五十四者. 按

彼論云. 由所潤識能1取能滿當來內身.

由此展轉能取能滿. 不能棄捨諸異生性.

以於內身能心滿故. 於流轉中相續決定

又云. 又由彼識永淸淨故不待餘因. 任

運自然入於寂滅. 此識相續究竟斷故. 於十

方界不復流轉. 於命及死不希心故名永

離欲釋曰. 前由心染有情雜染. 後由心

淨有情解脫

論. 謂染淨以心爲本等者. 疏有四釋. 餘有

五釋. 具如餘辨有義復釋. 謂染淨法以心

爲本. 有漏無漏有爲無爲總句. 然應說心

有染淨二. 有漏染心通漏無漏有爲無爲

總合爲本. 無漏淨心但與無漏有爲無爲

爲其根本. 非有漏本. 因心而生. 合釋有

漏無漏現行因染心生. 以心爲本. 別釋

無漏現行諸法因淨心生亦心爲本. 淨心

不生有漏法故. 依心住故者. 合釋有漏

無漏本有種子依染心住. 故心爲本. 別釋

無漏本有種子依淨心住故心爲本. 心受

彼熏持彼種故者. 合釋有漏無漏新熏種

子染心爲本. 別釋無漏新熏種子淨心爲

本. 淨第八心雖不受熏. 因位曾熏果持

種故. 前後二疏雖有多釋. 義皆不具. 未

方此解. □無淨心爲本等故詳曰. 觀

下	欄

經文云心雜染故有情雜染. 但約有情不

依佛說. 若兼佛者卽不應云有情等也.

而如來者非有情故. 故前說云唯依取蘊

建立有情. 佛無有漏非有情攝. 論旣釋

經. 應同經意. 若云示現稱有情者. 亦爲

不可. 准論釋經染淨二門破他申自. 皆

□不言佛果淨識. 故知二疏善悟奧旨. 又

設兼據淨心釋者. 亦成繁見. 何所以者. 言

心爲本. 卽是染淨有爲無爲之總句也. 後

復對彼因心而生. 復云以心爲本. 別釋無

漏現行諸法因淨心生亦心爲本. 前旣言

總後何云別. 若言據彼別淨心說. 若爾別

染何不是彼別染本耶. 若許是者. 云何不

是別釋染現. 又若別釋容有斯理. 但一釋

中何得矛楯. 餘准此非

論. 若無此識至皆應無因者. 無著本論具如

疏引無性釋云. 從無想等者. 從上界沒

來生欲界. 爾時煩惱等者. 謂貪嗔等. 所染

初識者. 謂續生時生有初識. 爾時自地一切

煩惱所染汚故問何故擧彼無想沒耶.

豈餘處沒有識持種答有兩釋. 一如燈

辨. 一云按正法2念處經及俱舍論. 北鬱單

越定有生天後報之業. 無想諸天定有欲界

後報業也. 餘地不定. 所以偏說

論. 無染心後等者. 無著本論如疏所明. 無性

解者今亦略□. 對治煩惱等者. 謂如最初預

流果向. 見斷煩惱對治道生. 一切世間餘識

已滅. 爾時若離阿賴耶識. 修斷煩惱所有隨

眠何所依住. 非對治識帶彼種子應正道

經數: 一八三三

經名: 成唯識論演□卷第四本

頁數: 八八九

上	欄

理. 由此對治識自性解脫故者. 卽是自性極

淸淨義. 與煩惱不俱等者. 能治所治互相

違故. 猶如明闇. 復於後時等者. 謂見道後

修道位中. 餘文可解

論. 若無此識持業果種等者. 無著攝論疏中

粗引. 無性等釋疏蓋不言. 令初學者馳□

難進. 今本及釋取要引之. 冀諸習徒無滯

略漏無著論云. 若有於此非等引地沒已

生時. 依中有位意起染汚意識結生相續.

此染汚意識於中有中滅. 於母胎中識□

羅濫更相和合. 若卽意識與彼和合. 旣和合

已依止此識. 於母胎中有意識轉. 若爾卽

應有二意識於母胎中同時而轉無性

釋云. 非等引地所謂欲界沒卽是死依

中有位者. 謂依死生二有中間起染汚

者. 與愛□俱有顚倒故. 釋曰. 男女互於父

母之處起貪□也言意識者. 餘識爾時

久已沒故. 釋曰. 餘眼等識中有末位而久已

滅. 唯意識在. 中有初中六識皆有連持生

故名爲相續攝受生故名爲結生. 此染

汚意識者. 緣生有故. 釋曰. 父母不淨是識

託處. 說名爲生. 緣此不淨謂爲己有而

生貪愛. 或緣當生有果起愛故得潤生

於中有中滅者. 此若不滅無生有故於母

胎中等者. 謂此滅時於母胎中有異熟識

與其赤白同一安危令相和雜成□羅藍.

釋曰識與赤白損益其俱和雜成身若卽

意識者. 謂此若非阿賴耶識旣和合已者.

謂受生已依止此識者. 依異熟識. 釋曰

中	欄

細意識也有意識轉者. 有別轉識. 謂與

信等貪等相應. 樂苦受俱分別意識後後位

轉. 釋曰三性三受□皆易了. 從初受生乃

至老時. 此分別意展轉而起. 故言後後位

轉有二意識轉等者. 謂異熟體有情本

事. 不待今時加行而轉無記意識. 及可了

知所緣行相樂苦受等相應意識. 是二意識.

釋曰. 異熟識者卽細意識. 可了知識. 卽粗

意識應一身中一時而轉. 然不應許. 經

相違故. 如是頌言. 無處無容非前非後同

身同類二識□生. 釋曰. 外人救云. 二□何違.

故引經難. 經意說云. 無受身處. 無容道

理. 非約前後. 同一身中類二識一時□生

又不應許此二是一. 自性別故. 釋曰. 外

又救云. 此之二識體同義分. 其體是一亦不

違經無同類□. 故今破云. 自性別故如眼

等五識又異熟識不應間斷. 結相續已後

應餘處更結生故. 釋曰. 外又救云. 和合意

識別生意識前後間起. 亦不違經無同類

□. 故復破云. 和合識體許是異熟. 若間生者

體便間斷. 若爾後續應名更生. 故量破云.

和合意識不應間生. 許是異熟故. 猶如報

色又異熟體唯□相續更無異趣釋曰. 外

復救云. 何妨報色不斷. 異熟心斷. 復此破

云. 因同於前. 命根爲喩. 逐難粗釋. 餘易不

論

疏. 又若從此沒至定不可得者. 此無著文

無性釋云. 如是已辨於欲界中若離阿賴

耶識結生相續不成. 於色無色亦不得成

下	欄

今當顯示. 若從此沒等者. 是欲界死上生時

義. 由非等引等者. 謂與彼地貪定味等煩

惱相應釋曰. 於上二界緣定起愛方得

潤生離異熟識餘種子體定不可得者.

非欲[&FFFF]#沒心有彼種子體. 生滅不俱故釋

曰. 而外救云. 於彼欲[&FFFF]#沒心之中. 有彼定

地染心種子. 故有斯破. 定散二心不俱生

故. 不成熏習故. 下心中無上染種又云.

非定地生心爲彼種子體. 卽於一心種有

種性不相應故釋曰. 外又救云. 卽定生心

爲彼種體. 故此破云. 種者是因. 有種是果.

此果含種故名有種. 於生刹那因果俱有

理不相應. 雖大乘宗因果俱有. 就彼宗難

亦不相違又云. 非餘生中先所獲得色

[&FFFF]#等心爲種子體. 持彼熏習餘識無故釋

曰. 外又救云. 過去生中得色界心爲彼種

子斯有何失故牒非之. 汝無能持彼種之

識. 何有所持種子體耶又云. 非色相續

爲種子體無因緣故釋云. 外又救云. 過

去熏習依色根中爲今時種. 復□斥云. 無

因緣言而有三釋. 一下界根非上心因. 1二

下色中無上地種. 三持種者體必所熏. 色根

無彼所熏因緣. 故無彼種. 言因緣者卽道

理也

論. 異類法後至亦應無因者. 無著論文具如

疏引無性解云. 卽無色界無漏心生世間

心滅. 彼趣所攝異熟無故. 不由功用自然

應得無餘涅槃. 能治現前一切所治皆永斷

故又釋滅二趣等云. 生第一有欲斷

經數: 一八三三

經名: 成唯識論演□卷第四本

頁數: 八九○

上	欄

彼地諸煩惱時. 想微劣故自地無道. 無所有

處地明利故起彼無漏心現在前. 爾時二趣

俱應滅離. 謂第一有無所有處二趣滅離. 爾

時有情應成死滅. 二趣所依俱無有故. 非

無漏法是趣所攝. 是不繫故. 對治趣故

問准攝論難滅二趣失. 此論乃責後起無

因. 二論旣殊. 何得引彼而證於此答揚

文廢旨似乎涇渭. 取理長披誠同水乳. 彼

論本意責無本識善染無種. 無種卽是無

因異名. 乘斯便責滅離二趣. 故本論云. 復

次生無色界若離一切種子異熟識染汚

善心應無種子. 染汚善心應無依持. 次下

方責應滅二趣. 故知兩論實乃同也. 取證

無失

疏. 且復業中者. 論中前來雙破果業. 下唯

斥業而廢於果. 故云且復生起下文

論又行緣識應不得成等者. 無性攝論如燈

具辨世親釋云. 業爲緣識不相應者. 謂

福非福及不動行生已謝滅. 若不信有阿

賴耶識當於何處安立熏習. 如六識身不

能任持所有熏習釋曰. 明賴耶無無持

種識. 卽行熏識名緣不成問經部識支

剋體取何答依二攝論相傳三釋. 一云

三業所熏能持種識以爲識支. 二云所持業

種以爲識支. 三云能持種識及所持種皆爲

識支. 或說結生染識亦是有義斷云. 雖有

三釋唯取種子爲識支者以之爲正. 然

同大乘取名言種爲識支者以爲正. 故俱

舍論說同類因所行與等流果功能將爲識

中	欄

支正相當故詳曰. 若唯種者卽第二釋. 此

論下云. 業種爲識非剋實體. 云何斷言同

大乘正. 若言取彼第三釋者. 第三旣取能

所二持. 云何斷言唯種正耶. 進退有違恐

筆誤也. 又依俱舍似有種義. 若依攝論種

相難明. 故無性云. 謂行爲緣貪等俱生眼等

諸識許爲識支又云. 許續生識爲識支

者. 此亦不然. 按斯兩文牒彼宗計. 識支但

現. 世親亦現. 文如前引今應說云. 據大

小乘合爲三釋. 依無性論二文不同卽爲

兩釋. □依現說. 准俱舍文. 復爲一釋. 但依

種說. 文如上引或爲四釋第四通取種

現爲支. 如世親論文言總故義可通也. 文

如前云. 審觀可悉

論. 時分懸隔等者. 有助論主更難彼云. 欲

色界有色. 行感可名緣. 無色界色無. 如何

云感色

疏. 色界在未來至八萬劫等者. 問縱果未來

何得去因許多劫耶答若生報業果未

必遙. 若後報業果遠何感. 如受非想八萬

劫已後方受彼人趣等報. 報望昔因隔八

萬劫豈匪遠耶問生報之業如謗滅等.

果旣不遙應名行緣答略爲二釋. 一但

言懸故不得爲緣. 非許近者卽成緣義.

遮他論故. 二縱生報業因果異世. 道理疏

遠. 亦名懸隔. 縱無其遠有隔非緣. 第二釋

善若爾自宗如何答有所感識斯有何

過

疏. 如外法等非異熟因者. 擧喩釋成. 旣汝行

下	欄

支由懸隔故不能感果. 應同外法不得

名爲異熟之因

論. 此不成故後亦不成者. 按無性云. 取爲

緣有亦不相應者. 謂熏習位諸業種子. 異

熟現前轉名爲有. 或復轉得生果功能故

說名有. 行所熏識若不成就. 何處安立彼

業種子. 而復得言生果現前轉名爲有. 釋

謂異熟果將現前故名現前也. 或因現前有

感果能. 勢力成熟而異前位名爲異熟

問□次相望緣亦不成. 何意越言取緣於

有答攝論意明業染之義. 有有業種. 餘

支不然. 故不明也或擧前後以示方隅.

前釋爲正

疏. 非但說所緣而無依等者. 非以頌文但

說第八有所緣境不說所依. 卽云第八無

所依法. 理實有故. 不說所以如疏具云

疏. 意名無有義者. 疏主取彼明意文意以

爲其句. 非彼論中有此全語. 故彼論中廣

明其意而立理云. 謂若不說有染汚意.

於一切時義不符順疏云無有卽牒彼

論不說有意義卽牒彼義不符順心

體第三. 如前具引

疏. 又若無七至依八現種者. 此據護法五必

依七. 由下具明此不顯說

疏. 依瑜伽至說無量名等者. 按彼論云. 問

諸心心法凡有幾種差別名耶. 答有衆多

名. 謂有所緣相應有行有所依等無量差

別. 問何故眼等亦有境界. 而但說彼名有

所緣. 非眼等耶. 答由彼眼等離所取境亦